CELEX: 32018R0390
Language: ro
Date: 2018-03-12 00:00:00
Title: Regulamentul de punere în aplicare (UE) 2018/390 al Comisiei din 12 martie 2018 de modificare a Regulamentului de punere în aplicare (UE) nr. 1419/2013 privind recunoașterea organizațiilor de producători și a organizațiilor interprofesionale, extinderea normelor organizațiilor de producători și ale organizațiilor interprofesionale și publicarea prețurilor de declanșare, așa cum se prevede în Regulamentul (UE) nr. 1379/2013 al Parlamentului European și al Consiliului privind organizarea comună a piețelor în sectorul produselor pescărești și de acvacultură

13.3.2018   
            
            
               RO
            
            
               Jurnalul Oficial al Uniunii Europene
            
            
               L 69/44
            
         REGULAMENTUL DE PUNERE ÎN APLICARE (UE) 2018/390 AL COMISIEI
   din 12 martie 2018
   de modificare a Regulamentului de punere în aplicare (UE) nr. 1419/2013 privind recunoașterea organizațiilor de producători și a organizațiilor interprofesionale, extinderea normelor organizațiilor de producători și ale organizațiilor interprofesionale și publicarea prețurilor de declanșare, așa cum se prevede în Regulamentul (UE) nr. 1379/2013 al Parlamentului European și al Consiliului privind organizarea comună a piețelor în sectorul produselor pescărești și de acvacultură
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului (1), în special articolul 21,
   întrucât:
   
               (1)
            
            
               Articolul 20 alineatul (2) din Regulamentul (UE) nr. 1379/2013 impune statelor membre să comunice Comisiei orice decizie de acordare sau de retragere a recunoașterii organizațiilor de producători și a organizațiilor interprofesionale.
            
         
               (2)
            
            
               Regulamentul de punere în aplicare (UE) nr. 1419/2013 al Comisiei (2) prevede formatul, termenele și procedurile de comunicare a deciziilor respective.
            
         
               (3)
            
            
               La 7 decembrie 2016, Comisia a adoptat o nouă organigramă a Direcției Generale Afaceri Maritime și Pescuit, care a intrat în vigoare la 1 ianuarie 2017.
            
         
               (4)
            
            
               Pentru a satisface această schimbare organizațională și viitoarele eventuale schimbări organizaționale, este necesar să se modifice procedura de comunicare a deciziilor de acordare sau de retragere a recunoașterii organizațiilor de producători și a organizațiilor interprofesionale.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului pentru pescuit și acvacultură,
            
         ADOPTĂ PREZENTUL REGULAMENT:
   Articolul 1
   La articolul 4 din Regulamentul de punere în aplicare (UE) nr. 1419/2013, alineatul (3) se înlocuiește cu următorul text:
   
      „(3)   Comunicările se transmit sub forma unui fișier XML, unul pentru fiecare comunicare. Fișierul XML se trimite sub forma unei anexe la adresa de e-mail furnizată de Comisie cu subiectul: comunicare privind OP/OIP.”
   
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 martie 2018.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 28.12.2013, p. 1-21.
   
      (2)  Regulamentul de punere în aplicare (UE) nr. 1419/2013 al Comisiei din 17 decembrie 2013 privind recunoașterea organizațiilor de producători și a organizațiilor interprofesionale, extinderea normelor organizațiilor de producători și ale organizațiilor interprofesionale și publicarea prețurilor de declanșare, așa cum se prevede în Regulamentul (UE) nr. 1379/2013 al Parlamentului European și al Consiliului privind organizarea comună a piețelor în sectorul produselor pescărești și de acvacultură (JO L 353, 28.12.2013, p. 43).